**Vincenzo Albrici** (1631– 1696 eller 1682) var en italiensk komponist, organist og kapellmester.

Liv og virke
------------

### Bakgrunn

Albrici kom fra en musikalsk familie; to onkler på farssida var komponister og faren selv var en kontraaltsanger som stammet fra Senigallia. Albrici fikk sannsynligvis en fem år lang utdanning ved jesuittenes Collegium Germanicum som startet i 1641, da han ble lønnet av institusjonen fra 1664. 

### Karriere

I 1667 ble han kapellmester ved *Chiesa Nuova* i Roma hvor han var i seks år. På oppdrag av dronning Christina av Sverige engasjerte sangeren Alessandro Cecconi ham høsten 1652 som visekapellmester i en italiensk operatrupp. Albricis far og broren Bartolomeo var med som sangere. Truppen framførte dramatiske verk og utdrag av operaer.

Slottet i Neuburg var en tid Albricis arbeidssted
Etter at dronningen abdiserte i 1654 ble Albrici musiker ved hertugen av Pfalz-Neuburgs hoff. Deretter fulgte et kort opphold i Italia, og fra 1659 virket han ved hoffet i Dresden, hvor han i 1663 ble utnevnt til kapellmester. Etter kurfyrst Johan Georg III av Sachsens død i 1680 avskjediget den nye tjenesteherren alle italienske musikere. Albrici var organist ved Thomaskirken i Leipzig ett års tid og fra 1681 og til sin død kapellmester ved Augustinerkirken i Praha.

Bartolomeo Albrici (ca 1640 – etter 1687) arbeidet en tid med sin eldre bror Vincenzo i Dresden, senere var Bartolomeo cembalist, klaverlærer og komponist ved det kongelige hoff i London.

Musikk
------

Ved siden av en rekke kirkemusikalske verk som messer og «kirkekonserter» skrev Albrici en del flerstemmige sinfonias og annen kammermusikk for ulike besetninger. Samtidige hoffdokumenter viser at det allerede rundt 1660 ble oppført «kirkekonserter» der Albrici som den første tok i bruk en arie.

Mange av Albricis verk ble ødelagt under brannen i Dresden i 1760. Det meste av det som er bevart befinner seg i London, Berlin, samt omkring 35 kirkemusikalske verk i Dübensamlingen i Uppsala universitetsbibliotek. De fleste av hans verk er kirkelige vokalverk med latinsk bibeltekst. Et unntak er Fader Wår som ble skrevet under oppholdet i Sverige i 1654, og som kanskje ble framført i forbindelse med dronningens abdikasjon. Dette er det første kjent svenske korverket med svensk tekst.

Noen bevarte verk
-----------------

* 2 Te Deum
* 2 messer
* 2 sinfonias
* Kantaten *Dido og Aeneas*

Referanser
----------

1. 1 2   bmlo.de, besøkt 28. juni 2019[Hentet fra Wikidata]
2. ↑   www.treccani.it, besøkt 28. juni 2019[Hentet fra Wikidata]
3. ↑   www.lesarchivesduspectacle.net, besøkt 28. juni 2019[Hentet fra Wikidata]
4. ↑   www.swedishmusicalheritage.com, besøkt 28. juni 2019[Hentet fra Wikidata]
5. ↑   id.sbn.it, besøkt 28. juni 2019[Hentet fra Wikidata]
6. 1 2   www.treccani.it, besøkt 28. juni 2019[Hentet fra Wikidata]
7. 1 2   www.deutsche-biographie.de, besøkt 28. juni 2019[Hentet fra Wikidata]
8. ↑   opac.sbn.it, besøkt 28. juni 2019[Hentet fra Wikidata]
9. ↑   musicbrainz.org, besøkt 28. juni 2019[Hentet fra Wikidata]
10. ↑   swb.bsz-bw.de, besøkt 28. juni 2019[Hentet fra Wikidata]

Litteratur
----------

* Sohlmans musiklexikon
* Leif Jonsson, Ann-Marie Nilsson, Greger Andersson, *Musiken i Sverige, Från forntiden till stormaktstidens slut 1720.*
* Mary E. Frandsen: *Crossing confessional boundaries: the patronage of Italian sacred music in seventeenth-century Dresden.* New York: Oxford University Press US 2006 ISBN 0-19-517831-9,
* (de) Georg von Dadelsen: «Albrici, Vincenzo.» I *Neue Deutsche Biographie* (NDB). Bind 1, Duncker & Humblot, Berlin 1953, ISBN 3-428-00182-6, s. 186 (digitalisering).

Eksterne lenker
---------------

* (de) Verk av og om Vincenzo Albrici i katalogen til det tyske nasjonalbiblioteket
* Verk av Albrici[*død lenke*] i Dübensamlingens online-katalog

|  |  |
| --- | --- |
| Oppslagsverk/autoritetsdata | Brockhaus Enzyklopädie **·** Deutsche Biographie **·** Nationalencyklopedin **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** ICCU **·** BNE **·** MusicBrainz **·** Discogs **·** AllMusic
 |